**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 06.05.2020 a***

***Mestského zastupiteľstva vo Vrútkach dňa 12.05.2020***

Názov materiálu:

**Úprava platu primátora mesta z dôvodu ekonomických opatrení súvisiacich s pandémiou ochorenia COVID-19 (koronavírus)**

**Návrh na uznesenie**:

**Mestská rada Vrútky**

**odporúča MsZ**

1. **zobrať na vedomie**

informáciu primátora o vzdaní sa platu nad minimálny rámec stanovený zákonom č.253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (ďalej len „zákon“), v termíne od 01.04.2020 do 31.12.2020,

1. **zmeniť**

uznesenie MsZ č. 117/2018 zo dňa 7. decembra 2018 tak, že pozastavuje jeho účinnosť od 01.06.2020 do 31.12.2020 (ďalej len „rozhodná doba“),

1. **určiť**

plat primátora počas rozhodnej doby v základnej výške podľa § 3 ods. 1 zákona.

**Mestské zastupiteľstvo Vrútky**

podľa § 11 ods. 4 písm. i) zákona č. 369/1990 Zb. o obecnom zriadení v znení neskorších predpisov a §3 a 4 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov

1. **berie na vedomie**

informáciu primátora o vzdaní sa platu nad minimálny rámec stanovený zákonom č.253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (ďalej len „zákon“), v termíne od 01.04.2020 do 31.12.2020,

1. **mení**

uznesenie MsZ č. 117/2018 zo dňa 7. decembra 2018 tak, že pozastavuje jeho účinnosť od 01.06.2020 do 31.12.2020 (ďalej len „rozhodná doba“),

1. **určuje**

plat primátora počas rozhodnej doby v základnej výške podľa § 3 ods. 1 zákona.

Vo Vrútkach, dňa 05. 05. 2020

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

podpis predkladateľa

**Dôvodová správa**

Vznik a rozšírenie mimoriadnej epidemiologickej situácie spôsobenej koronavírusom (ochorením COVID-19) má svoj spoločenský ale aj ekonomický dopad. Na základe aktuálnej informácie zo ZMOSu výnos dane z príjmov fyzických osôb poukázaný mestám a obciam v máji 2020 činí 110,003 mil. eur, čo je o 10,8 % menej ako v máji 2019 (123,291 mil. eur). Znížený príjem sa odzrkadlí na plánovaných investíciách a výdavkoch, a preto na zmiernenie dopadu spôsobeného poklesom príjmov mesta som sa rozhodol zrieknuť sa od 1.4.2020 až do konca tohto rozpočtového roka zvýšenia svojho primátorského platu, a to formou uzatvorenia dohody o zrážkach zo mzdy. V tejto súvislosti navrhujem MsZ aj zmenu uznesenia o výške platu primátora.